Metodologio

Metodologio estas sistema, teoria analizo de metodoj aplikita al ia kampo, fako aŭ studo, aŭ la teoria analizo de la metodkorpuso kaj principoj asociaj kun branĉo de sciaro. Ĝi, tipe, enhavas konceptojn kiaj paradigmo, teoria modelo, fazoj kaj kvanta aŭ kvalita teknikoj.Irny, S.I. and Rose, A.A. (2005) “Designing a Strategic Information Systems Planning Methodology for Malaysian Institutes of Higher Learning (isp- ipta), Issues in Information System, Volume VI, No. 1, 2005.

Metodologio ne celas havigi solvojn, sed proponi la teorian kadron por kompreni kiu metodo, serio de metodoj aŭ tiel nomataj “plej bonaj praktikoj” povas esti aplikitaj al specifa kazo.

Ĝi estis difinita jene:

 "la analizo de la principoj de metodoj, reguloj, kaj postulatoj uzataj de fako";
 "la sistema studo de metodoj kiuj estas, povas esti, aŭ estis aplikitaj ene de fako";Methodology Usage Notes, ĉe Merriam–Webster
 "la studo aŭ priskribo de metodoj".

Laŭ fakoj
Metodologio estas fundamenta aspekto de ĉiu fako, de naturaj kaj sociaj sciencoj ĝis filozofio kaj matematiko.

 Sociaj sciencoj 

Signife pli da metodologia varieco troveblas en la sociaj sciencoj, kie oni uzas kaj kvantajn kaj kvalitajn alirojn. Ili uzas diversajn manierojn kolekti datumojn, i.a. enketojn, intervjuojn, fokusgrupojn, kaj la nominalgrupan teknikon. Enketoj estas speco de kvanta esploro kaj kutime estas demandaroj respondendaj de grandaj grupoj de personoj. La demandoj nepre devas esti facile kompreneblaj por la respondantoj por ke la respondoj havu valoron. La enketoj normale havas nur fermitajn demandojn por eviti diversajn problemojn en la interpretado de respondoj al malfermitaj demandoj. Tiel ili estas kontrasteblaj kun intervjuoj, kiuj pli emfazas la unuopan intervjuaton kaj ofte inkludas malfermitajn demandojn. Strukturita intervjuo estas antaŭplanita kaj konsistas el antaŭfiksita demandaro, sama por ĉiu intervjuoto. Ĝi kontrastiĝas kun senstruktura intervjuo, kiu pli similas al libera interparolo kaj postulas pli da improvizemo de la intervjuisto por trovi interesajn kaj temrilatajn demandojn. Parte strukturita intervjuo estas kompromisa rimedo, kiu enhavas kaj antaŭdeterminitajn kaj neplanitajn demandojn. Ĉe strukturita intervjuo estas pli facile kompari la respondojn de la partoprenantoj kaj fari ĝeneralajn konkludojn. Tamen, ili metas limon al la eltrovebla faktaro kaj tial malvastigas la esploron. Laŭ la speco kaj profundeco, intervjuo povas esti aŭ kvanta aŭ kvalita esplormetodo. La terminoj "esplora interparolado" kaj "malpura intervjuo" estas uzitaj pri intervjuoj faritaj en neformala etoso, foje ne nur por datumkolektaj celoj. Iuj esploristoj faras "kuniran intervjuon" dum ili kaj la intervjuatoj trairas sian medion kaj interagas kun ĝi.

 Notoj 

 Vidu ankaŭ 

 Interdisciplineco
 Hermeneŭtiko
 Holismo
 Metodologio de historio
 Paradigmo
 Pedagogio
 Scienca metodo

 Bibliografio 
 Berg, Bruce L., 2009, Qualitative Research Methods for the Social Sciences. Seventh Edition. Boston MA: Pearson Education Inc.
 Creswell, J. (1998). Qualitative inquiry and research design: Choosing among five traditions. Thousand Oaks, California: Sage Publications.
 Creswell, J. (2003). Research Design: Qualitative, Quantitative, and Mixed Methods Approaches. Thousand Oaks, California: Sage Publications.
 Franklin, M.I. (2012). Understanding Research: Coping with the Quantitative-Qualitative Divide. Londono: eldonejo Routledge.
 Guba, E. and Lincoln, Y. (1989). Fourth Generation Evaluation. Newbury Park, California: Sage Publications.
 Herrman, C. S. (2009). “Fundamentals of Methodology”, a series of papers On the Social Sciences Research Network (SSRN), online.
 James, E. Alana, Slater, T. and Bucknam, A. (2011). Action Research for Business, Nonprofit, and Public Administration - A Tool for Complex Times . Thousand Oaks, CA: Sage.
 Joubish, Farooq Dr. (2009). Educational Research Department of Education, Federal Urdu University, Karachi, Pakistan
 Patton, M. Q. (2002). Qualitative research & evaluation methods (3rd edition). Thousand Oaks, California: Sage Publications.
 Silverman, David (Ed). (2011). Qualitative Research: Issues of Theory, Method and Practice, Third Edition. London, Thousand Oaks, New Delhi, Singapore: Sage Publications
 Webster's New International Dictionary of the English Language, Second Edition, Unabridged, W. A. Neilson, T. A. Knott, P. W. Carhart (eds.), G. & C. Merriam Company, Springfield, MA, 1950.

Kategorio:Metodiko
Kategorio:Metodologio